C 214/4
BG
Официален вестник на Европейския съюз
16.6.2023 г.
Вторник, 17 януари 2023 r.
И.
като има предвид, че за МСП често е много трудно да поддържат конкурентна позиция в контекста на предизвиканата от големите дружества глобализация на цялата верига за създаване на стойност при търговията на дребно; като има предвид, че съпътстващите последици включват стандартизиране на търговското предлагане и на градския ландшафт, изпразване на градските центрове, увеличаване на екологичния отпечатък и въздействие върху условията на труд; като има предвид, че засилването на местната търговия би могло да спомогне за справяне с тези последици;
Й.
като има предвид, че с бързото развитие на електронната търговия секторът на търговията на дребно понастоящем е в процес на драстична трансформация, а използващата множество канали търговия на дребно, като съчетава офлайн и онлайн продажби, създава нови възможности, а също така и нови предизвикателства за сектора;
К.
като има предвид, че инфлацията в еврозоната продължава да нараства; като има предвид, че цените на енергията и горивата продължават да се покачват с темп, който значително надвишава средната инфлация, остават силно нестабилни и са една от основните причини за затварянето на МСП; като има предвид, че тези фактори правят МСП и микропредприятията от сектора на търговията на дребно особено уязвими;
Л.
като има предвид, че малките търговци често са засегнати от големите платформи за продажби, които предлагат по-ниски цени, тъй като са прехвърлили производствените си разходи към трети държави;
М. като има предвид, че за да се гарантира равнопоставена и справедлива търговия на дребно в целия Европейски съюз, е от съществено значение да се инсталират цифрови мрежи с висок капацитет във всички региони на ЕС; като има предвид, че според Европейската сметна палата все още съществуват сериозни слабости в разгръщането на тези мрежи в ЕС и тези слабости могат да задълбочат цифровото разделение и да застрашат устойчивостта на местните магазини, разположени в слабо населени райони, при сравнение с магазините в големите градове; Н.
като има предвид, че съобщението на Комисията, озаглавено „Европейски сектор на търговията на дребно, пригоден за 21-ви век“, има за цел да засили конкурентоспособността на сектора на търговията на дребно;
О.
като има предвид, че инициативата за съживяване на търговията на дребно, представена от Комисията, подкрепя цифровизацията и модернизацията на МСП за търговия на дребно; като има предвид, че подкрепата за капацитета на малките търговци на дребно да се адаптират към тези промени е една от най-важните стъпки за създателите на политики в ЕС;
П.
като има предвид, че Комисията приветства предложението на вносителите на петицията за създаване на европейска столица на местната търговия и търговията на дребно и ще разгледа възможностите за решаване на конкретните въпроси, повдигнати в тази петиция: като има предвид, че с оглед на приоритета да се гарантира въздействието на програмите на Комисията за подкрепа, Комисията ще разгледа, по-специално, значението на преминаването от повишаване на осведомеността към пряк принос за преодоляване на предизвикателствата, пред които са изправени МСП за търговия на дребно, и за постигане на положително въздействие за тях;
Р.
като има предвид, че предложението би могло да засили текущата работа в градовете в рамките на промишлената политика и политиката за МСП, по-специално предизвикателството „Интелигентни градове“, което обединява активна общност от 136 града от 21 държави с цел използване на авангардни технологии и стимулиране на екологична и цифрова трансформация и социална устойчивост;
С.
като има предвид, че изграждането на стабилна общност за търговия на дребно може да бъде много полезно за тези, които се стремят да модернизират и подобрят конкурентната си позиция;
Т.
като има предвид, че спазването на административните формалности засяга повече МСП, отколкото по-големите дружества поради ограничените финансови и човешки ресурси на МСП;
У.
като има предвид, че регулирането на сектора на търговията на дребно е главно задача на държавите членки; като има предвид, че всяка оценка на пречките, пред които е изправен секторът на търговията на дребно, следва да се основава, наред с другото, на опита и възприятията на предприятията, работниците и потребителите; като има предвид, че държавите членки следва да гарантират, че действащите нормативни уредби не засягат непропорционално МСП и микропредприятията и не възпрепятстват техните дейности;
Ф. като има предвид, че търговията на дребно е сектор, който има значителен фискален принос, подпомагащ заплащането на публичните разходи за обществени услуги за всички граждани; Х.
като има предвид, че целта на настоящото предложение е да се насърчи местната търговия на дребно и да се допринесе за колективната осведоменост за нейното икономическо и социално значение;